pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมการขนส่งทางบก เปิดตัวหน้าเว็บไซต์โฉมใหม่ ให้บริการชำระภาษีรถประจำปีผ่านอินเทอร์เน็ต เน้นสะดวก ใช้งานง่าย
วันอังคารที่ 19 กันยายน 2560
กรมการขนส่งทางบก เปิดตัวหน้าเว็บไซต์โฉมใหม่ ให้บริการชําระภาษีรถประจําปีผ่านอินเทอร์เน็ต เน้นสะดวก ใช้งานง่าย
สามารถชําระภาษีได้ทุกที่ทุกเวลา พร้อมจัดส่งเอกสารถึงบ้าน ผู้สนใจสามารถลงทะเบียนใช้งานได้แล้วตั้งแต่วันนี้เป็นต้นไป ที่ https://eservice.dlt.go.th
นายณันทพงศ์ เชิดชู รองอธิบดีกรมการขนส่งทางบก และโฆษกกรมการขนส่งทางบก เปิดเผยว่า กรมการขนส่งทางบกพัฒนาการให้บริการประชาชนในทุกด้านอย่างต่อเนื่อง เพื่อสร้างมาตรฐานคุณภาพการบริการภาครัฐที่สามารถเข้าถึงได้อย่างเท่าเทียม โดยนําเทคโนโลยีสารสนเทศเข้ามามีส่วนสําคัญในการลดขั้นตอน ลดระยะเวลาด้วยมาตรฐานความถูกต้องแม่นยําสูงสุด ซึ่งปัจจุบันกรมการขนส่งทางบกได้ขยายการให้บริการรับชําระภาษีรถประจําปีทั้งภายในสํานักงาน ภายนอกสํานักงาน บริการเลื่อนล้อต่อภาษี Drive Thru For Tax ชําระภาษีโดยไม่ต้องลงจากรถ ชําระที่ห้างสรรพสินค้า Shop Thru For Tax ในวันเสาร์-อาทิตย์ รวมถึงการให้บริการผ่านระบบอินเทอร์เน็ตที่ได้รับความนิยมจากประชาชนเพิ่มมากขึ้น ซึ่งจากสถิติในปีงบประมาณ 2559 (ต.ค. 58 - ก.ย. 60) จัดเก็บภาษีรถประจําปีผ่านระบบอินเทอร์เน็ตได้ทั้งสิ้น 133,627,650.66 บาท เพิ่มขึ้นจากปีงบประมาณ 2559 ที่จัดเก็บได้ทั้งสิ้น 101,533,758.11 บาท แสดงถึงการขยายตัวของความนิยมในการเลือกใช้บริการผ่านช่องทางดังกล่าว ดังนั้น เพื่อยกระดับการให้บริการให้ตอบโจทย์ประชาชนมากยิ่งขึ้น กรมการขนส่งทางบกได้พัฒนาเว็บไซต์รับชําระภาษีรถประจําปีผ่านระบบอินเทอร์เน็ต ให้มีความทันสมัยมากยิ่งขึ้น โดยเน้นความสะดวก ใช้งานง่าย และสามารถเข้าถึงเมนูการใช้งานต่างๆ ได้อย่างมีประสิทธิภาพ รวดเร็ว เปิดให้ลงทะเบียนเพื่อเข้าใช้งานได้แล้วที่ https://eservice.dlt.go.th ตั้งแต่วันนี้ เป็นต้นไป สําหรับสมาชิกที่เคยลงทะเบียนใช้งานไว้ก่อนวันที่ 31 สิงหาคม 2560 สามารถขอรับรหัสผ่านใหม่ได้ที่เมนู “ลืมรหัสผ่าน” เพื่อเข้าใช้งานเว็บไซต์ได้ตามปกติ
นายณันทพงศ์ฯ กล่าวเพิ่มเติมว่า การให้บริการชําระภาษีรถประจําปีผ่านอินเทอร์เน็ตมีเงื่อนไขต้องเป็นรถเก๋ง รถกระบะ หรือรถตู้ ที่มีอายุการใช้งานไม่เกิน 7 ปี และรถจักรยานยนต์มีอายุการใช้งานไม่เกิน 5 ปี มีขั้นตอนการใช้งานที่ไม่ซับซ้อน โดยหลังจากลงทะเบียนสมัครใช้บริการ กรอกรายละเอียดเกี่ยวกับรถให้ครบถ้วน ระบบอํานวยความสะดวกให้เลือกชําระเงินได้ 3 รูปแบบ คือ การหักจากบัญชีเงินฝากกับธนาคารที่เข้าร่วมโครงการ การชําระด้วยบัตรเครดิตหรือบัตรเดบิต และชําระผ่านเคาน์เตอร์ธนาคารหรือสถาบันการเงินที่เข้าร่วมโครงการ และเมื่อดําเนินการชําระภาษีรถประจําปีเรียบร้อยแล้ว กรมการขนส่งทางบกจะจัดส่งใบเสร็จรับเงิน และเครื่องหมายแสดงการเสียภาษี ให้ผู้ชําระเงินทางไปรษณีย์ภายใน 10 วันนับจากวันชําระเงิน โดยมีค่าจัดส่งเอกสาร 40 บาททั่วไทย หลังจากนั้นเจ้าของรถสามารถนําใบคู่มือจดทะเบียนรถไปปรับรายการได้ที่สํานักงานขนส่งทั่วประเทศ นอกจากนี้ ยังมีบริการให้เลือกซื้อกรมธรรม์ประกันภัยผ่านเว็บไซต์ได้ทันที สําหรับผู้ที่กรมธรรม์สิ้นอายุหรือระยะเวลาคุ้มครองเหลือน้อยกว่า 3 เดือน ศึกษารายละเอียดการใช้บริการได้ที่เว็บไซต์ https://eservice.dlt.go.th หรือ สอบถามรายละเอียดเพิ่มเติมที่หมายเลขโทรศัพท์ 0-2271-8888 ต่อ 9313 ในวันและเวลาราชการ รองอธิบดีกรมการขนส่งทางบก กล่าวในที่สุด
รัฐบาลไทย-ข่าวทำเนียบรัฐบาล-เตรียมความพร้อมในการรองรับนักท่องเที่ยวในช่วงขยายมาตรการ VOA
วันพุธที่ 20 กุมภาพันธ์ 2562
เตรียมความพร้อมในการรองรับนักท่องเที่ยวในช่วงขยายมาตรการ VOA
รมว.กก. เล็งเห็นว่าจากมาตรการดังกล่าวทําให้เกิดความต่อเนื่อง และเป็นการจูงใจให้นักท่องเที่ยวเกิดการวางแผนที่จะเดินทางมาท่องเที่ยวและพํานักในประเทศไทยมากขึ้น โดยเฉพาะกลุ่มที่เดินทางเข้าประเทศผ่านเที่ยวบินแบบเช่าเหมาลํา ครอบคลุมช่วงเวลาในเทศกาลสําคัญ
วันนี้ (15 ก.พ.62)นายวีระศักดิ์ โควสุรัตน์รัฐมนตรีว่าการกระทรวงการท่องเที่ยวและกีฬา (รมว.กก.) ประชุมร่วมกับหน่วยงานที่เกี่ยวข้องเพื่อรับมือนักท่องเที่ยวจากการขยายเวลามาตรการยกเว้นค่าธรรมเนียมการตรวจลงตรา ณ ช่องทางอนุญาตของด่านตรวจคนเข้าเมือง (VISA ON ARRIVAL : VOA)หลัง ครม. มีมติเห็นชอบขยายเวลา สําหรับ 20 ประเทศ 1 เขตเศรษฐกิจ โดยขยายเวลาจากเดิม 13 ม.ค. 62 ออกไปจนถึงวันที่30เม.ย.62โดยมีผู้แทนจากหน่วยงานในสังกัดกระทรวงการท่องเที่ยวและกีฬา หน่วยงานภาครัฐ รัฐวิสาหกิจ สถานทูต สมาคม-ชมรม ภาคเอกชนด้านการท่องเที่ยวร่วมการประชุม
รมว. กระทรวงการท่องเที่ยวฯเล็งเห็นว่าจากมาตรการดังกล่าวทําให้เกิดความต่อเนื่อง และเป็นการจูงใจให้นักท่องเที่ยวเกิดการวางแผนที่จะเดินทางมาท่องเที่ยวและพํานักในประเทศไทยมากขึ้น โดยเฉพาะกลุ่มที่เดินทางเข้าประเทศผ่านเที่ยวบินแบบเช่าเหมาลํา ครอบคลุมช่วงเวลาในเทศกาลสําคัญ เช่น เทศกาลตรุษจีนช่วงต้นเดือนกุมภาพันธ์ เทศกาลสงกรานต์ในเดือนเมษายน ก่อให้เกิดรายได้ และการกระจายรายได้จากการท่องเที่ยวทั้งในเมืองหลักและเมืองรอง
การประชุม“เตรียมความพร้อมในการรองรับนักท่องเที่ยวในช่วงขยายมาตรการVOA”ในวันนี้มีวัตถุประสงค์เพื่อวางแผนปฏิบัติการในการรองรับนักท่องเที่ยวที่เพิ่มขึ้น รวมทั้งเพื่อให้เกิดเวทีแลกเปลี่ยน ผนึกกําลัง และประสานความร่วมมือในการช่วยลดสภาวะการเกิดอุบัติเหตุ ลดอุบัติภัย และการสูญเสียชีวิตและทรัพย์สินของนักท่องเที่ยวและผู้ที่เดินทางเข้ามาในประเทศไทยทั้งระยะสั้นและระยะยาว โดยกระทรวงการท่องเที่ยวและกีฬา ในฐานะหน่วยงานหลักในการพัฒนา ดูแลการท่องเที่ยวของประเทศ ได้เชิญหน่วยงานสําคัญที่เกี่ยวข้องทั้งภาครัฐ ภาคเอกชน เข้าร่วมประชุม เช่น กรมเจ้าท่า กรมทรัพยากรทางทะเลและชายฝั่ง กรมอุทยานแห่งชาติสัตว์ป่าและพันธุ์พืช กระทรวงมหาดไทย กระทรวงคมนาคม หน่วยงานด้านตํารวจ สภาอุตสาหรรมท่องเที่ยวแห่งประเทศไทย สภาหอการค้าแห่งประเทศไทย สมาคมท่องเที่ยว ธนาคาร สายการบิน บริษัทเทคโนโลยีสื่อสารกลุ่มต่างๆ เป็นต้น
นอกจากนี้ ยังได้รับเกียรติจาก พล.ร.ท.อมรโชติ สุจิรัตน์ อดีตผู้บัญชาการกองเรือภาค 3 บรรยายพิเศษ ในหัวข้อ“ระบบการจัดการความปลอดภัยด้านการท่องเที่ยวและหน่วยเรือรักษาความปลอดภัยนักท่องเที่ยว”ซึ่งได้รวบรวมปัญหา อันเกิดจากการบริหารจัดการทั้งระบบมาให้ที่ประชุมร่วมกันพิจารณา และนําไปใช้ประโยชน์ต่อได้รวมทั้งได้เสนอแนวทางการจัดระเบียบเรือSpeed Boatsที่รับนักท่องเที่ยวทางทะเล เพื่อป้องกันการเกิดอุบัติเหตุซ้ํา เช่น การจัดทําประวัติผู้เกี่ยวข้องกับกิจกรรมทางทะเล การจัดทําระบบศูนย์ ควบคุม/สั่งการประจําจังหวัดทุกจังหวัด การจัดตั้งหน่วยช่วยเหลือเรือที่ประสบภัยในพื้นที่ทางทะเลที่ใกล้จุดท่องเที่ยวเพิ่มขึ้น รวมทั้งการจัดทําระบบเก็บฐานข้อมูลของนักท่องเที่ยว และการจัดตั้งหน่วยงานที่รับผิดชอบเรื่องการเก็บข้อมูลเพื่อจัดทําDATA BASEจากนักท่องเที่ยวที่ผ่านเข้ามาในพื้นที่แต่ละจังหวัด เพื่อนําไปวิเคราะห์พฤติกรรมนักท่องเที่ยว และนําไปใช้ประโยชน์ในการบริหารจัดการด้านการท่องเที่ยวต่อไป
รัฐบาลไทย-ข่าวทำเนียบรัฐบาล-"กลาโหม รับมือ COVID-19" [กระทรวงกลาโหม]
วันพุธที่ 18 มีนาคม 2563
"กลาโหม รับมือ COVID-19" [กระทรวงกลาโหม]
"กลาโหม รับมือ COVID-19" ลดตระหนก เพิ่มตระหนัก และอย่าประมาท
"กลาโหม รับมือ COVID-19"
ลดตระหนก เพิ่มตระหนัก และอย่าประมาท
รัฐบาลไทย-ข่าวทำเนียบรัฐบาล- ไทยเที่ยวไทย ... ไทยยั่งยืน
วันพุธที่ 10 ตุลาคม 2561
ไทยเที่ยวไทย ... ไทยยั่งยืน
รัฐบาลจัดทําแพ็กเกจทัวร์เพื่อสนับสนุนการท่องเที่ยวเมืองรอง 10 เส้นทางการบิน ไปยัง 20 จังหวัดเมืองรองในภาคเหนือ ภาคตะวันออกเฉียงเหนือ และภาคใต้
อาทิตย์ที่ 7 ต.ค.61
ไทยเที่ยวไทย ... ไทยยั่งยืน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดทําแพ็กเกจทัวร์เพื่อสนับสนุนการท่องเที่ยวเมืองรอง 10 เส้นทางการบิน ไปยัง 20 จังหวัดเมืองรองในภาคเหนือ ภาคตะวันออกเฉียงเหนือ และภาคใต้ รวมทั้งสิ้นกว่า 20 โปรแกรม ภายใต้โครงการไทยเที่ยวไทย ... ไทยยั่งยืน เช่น โปรแกรมท่องเที่ยวสถานที่ Unseen เช่น ปราสาทหินพันยอด จ.สตูล สระมรกต จ.ตรัง สามพันโบก จ.อุบลราชธานี โปรแกรมเที่ยวตามรอยวัฒนธรรม ได้แก่ ตามรอยบั้งไฟพญานาค ทะเลบัวแดง จ.อุดรธานี เป็นต้น โดยจัดเตรียมอาหาร ที่พัก รถรับส่ง และดูแลความปลอดภัยของนักท่องเที่ยวตลอดการเดินทาง ทั้งนี้ ผู้ที่สนใจสามารถสอบถามข้อมูลและจองแพ็กเกจทัวร์ได้ที่หมายเลขโทรศัพท์ 0 2288 7335 ตั้งแต่วันนี้ – 31 ธ.ค.61
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“ยุติธรรม” หาแนวทางพัฒนาเพิ่มมูลค่าผลิตภัณฑ์ผ้าไหมจากฝีมือของผู้ต้องขัง
วันพุธที่ 12 เมษายน 2560
“ยุติธรรม” หาแนวทางพัฒนาเพิ่มมูลค่าผลิตภัณฑ์ผ้าไหมจากฝีมือของผู้ต้องขัง
การประชุมให้คําแนะนําและพัฒนาผ้าไหมที่มาจากฝีมือของผู้ต้องขัง
ณ ทัณฑสถานหญิงเชียงใหม่ อําเภอเมือง จังหวัดเชียงใหม่
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมให้คําแนะนําและพัฒนาผ้าไหมที่มาจากฝีมือของผู้ต้องขัง
เพื่อเพิ่มมูลค่าผลิตภัณฑ์ให้สามารถแข่งขันในตลาดทั้งในและต่างประเทศ
ร่วมกับผู้แทนจากศูนย์หม่อนไหมเฉลิมพระเกียรติฯ เชียงใหม่
โดยมีนางสาวพรพรรณ มณีสถิต หัวหน้าคณะทํางานรัฐมนตรีว่าการกระทรวงยุติธรรม
พร้อมด้วยนางจิรภา สินธุนาวา ผู้อํานวยการสํานักกิจการในพระดําริฯ เข้าร่วมประชุมฯ
ทั้งนี้ ทัณฑสถานหญิงเชียงใหม่ได้จัดอบรมเสริมศักยภาพการทอผ้าให้ผู้ต้องขังหญิง
ให้สามารถออกแบบสร้างสรรค์ลายผ้าไหมแบบใหม่เพื่อสืบสานการทอผ้าลายดั้งเดิมได้อย่างงดงาม
โดยมีผลิตภัณฑ์จากฝีมือผู้ต้องขังหญิงที่ได้รับความสนใจ อาทิ ผ้าไหม ผ้าฝ้าย สิ่งประดิษฐ์งานผ้า
และปัจจุบันมีกี่ทอผ้าไหม และทอผ้าฝ้าย จํานวนกว่า 50 หลัง
ในโอกาสนี้ทัณฑสถานหญิงเชียงใหม่ได้ให้การต้อนรับผู้แทนจากบริษัท Carcel
ผู้นําเข้าสินค้าเสื้อผ้าเครื่องแต่งกายประเทศเดนมาร์ค
ที่ให้ความสนใจผ้าไหมไทยและมีความประสงค์ที่จะสนับสนุนงานทอผ้าของผู้ต้องขังในครั้งนี้ด้วย
รัฐบาลไทย-ข่าวทำเนียบรัฐบาล-รัฐบาลขอบคุณชาวไทยและประชาคมโลกร่วมน้อมสำนึกในพระมหากรุณาธิคุณล้นเกล้าฯ รัชกาลที่ 9 อย่างสมพระเกียรติสูงสุด พระองค์จะสถิตอยู่ในใจพสกนิกรตราบนิจนิรันดร์
วันศุกร์ที่ 27 ตุลาคม 2560
รัฐบาลขอบคุณชาวไทยและประชาคมโลกร่วมน้อมสํานึกในพระมหากรุณาธิคุณล้นเกล้าฯ รัชกาลที่ 9 อย่างสมพระเกียรติสูงสุด พระองค์จะสถิตอยู่ในใจพสกนิกรตราบนิจนิรันดร์
รัฐบาลขอบคุณชาวไทยและประชาคมโลกร่วมน้อมสํานึกในพระมหากรุณาธิคุณล้นเกล้าฯ รัชกาลที่ 9 อย่างสมพระเกียรติสูงสุด พระองค์จะสถิตอยู่ในใจพสกนิกรตราบนิจนิรันดร์
พลเอก ประยุทธ์ จันทร์โอชา นายกรัฐมนตรี ขอบคุณพี่น้องประชาชนชาวไทยทั้งในประเทศและต่างประเทศ ที่ได้ร่วมกันน้อมสํานึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช บรมนาถบพิตร อย่างสุดซึ้งในวันนี้ ถือเป็นการแสดงออกซึ่งความจงรักภักดีและเคารพเทิดทูนต่อองค์พระมหากษัตริย์ผู้ทรงเป็นที่รักยิ่งของพสกนิกรทุกหมู่เหล่า ด้วยความงดงามและสมพระเกียรติอย่างสูงสุด รวมทั้งขอบคุณมิตรประเทศและประชาคมโลกที่ได้ร่วมถวายความอาลัย และส่งความปรารถนาดีมายังประเทศไทยในช่วงเวลาเช่นนี้
"ภาพประวัติศาสตร์ในวันที่ 26 ตุลาคม 2560 ที่ปวงชนชาวไทยในแผ่นดินและนานาประเทศ ทั้งหน่วยงานภาครัฐ ภาคเอกชน ภาคประชาชน และจิตอาสา ได้แสดงให้เห็นถึงความรักสามัคคีพร้อมเพรียง รวมทั้งความอดทนและความมุ่งมั่นตั้งใจอย่างแรงกล้า เพื่อร่วมแสดงความอาลัยถวายแด่ล้นเกล้าฯ รัชกาลที่ 9 จะถูกจารึกไว้ตลอดกาล”
บัดนี้ พระราชภารกิจที่พระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงบําเพ็ญเพื่อปวงชนชาวไทยมาตลอดรัชสมัย 70 ปี ได้ปลดเปลื้องลงแล้วโดยสมบูรณ์ ขอให้พี่น้องประชาชนสะกดกลั้นความโศกเศร้าและแปรเปลี่ยนเป็นพลัง เพื่อทําหน้าที่ของตนเองให้ถึงพร้อมและเป็นกําลังใจให้แก่กัน ร่วมกันรักษาและพัฒนาแผ่นดินไทยให้เจริญรุ่งเรืองสมดังพระราชเจตนารมณ์สืบไป นับจากนี้ พระองค์ท่านจะทรงสถิตเสถียรอยู่กลางดวงใจพสกนิกรชาวไทยทุกคนตราบนิจนิรันดร์
รัฐบาลไทย-ข่าวทำเนียบรัฐบาล-นายกรัฐมนตรีและภริยา เป็นประธานในพิธีเจริญพระพุทธมนต์ และพิธีทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว ประจำปีพุทธศักราช 2563
วันอังคารที่ 28 กรกฎาคม 2563
นายกรัฐมนตรีและภริยา เป็นประธานในพิธีเจริญพระพุทธมนต์ และพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว ประจําปีพุทธศักราช 2563
นายกรัฐมนตรีและภริยา เป็นประธานในพิธีเจริญพระพุทธมนต์และพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว ประจําปีพุทธศักราช 2563
วันนี้ (28 กรกฎาคม 2563) เวลา 07.00 น. ณ ท้องสนามหลวง พลเอก ประยุทธ์ จันทร์โอชา นายกรัฐมนตรี พร้อมด้วย นางนราพร จันทร์โอชา ภริยา เป็นประธานในพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว ประจําปีพุทธศักราช 2563 โดยมีประธานองคมนตรีและภริยา คณะองคมนตรีและภริยา ประธานรัฐสภา ประธานวุฒิสภา ประธานศาลฎีกา ประธานองค์กรตามรัฐธรรมนูญ หน่วยราชการในพระองค์ คณะรัฐมนตรีและคู่สมรส และเลขาธิการนายกรัฐมนตรี ร่วมงานพิธีทําบุญตักบาตรในครั้งนี้ด้วย
เมื่อนายกรัฐมนตรีและภริยาเดินทางถึงปะรําพิธีท้องสนามหลวง สมเด็จพระราชาคณะ พระราชาคณะ จํานวน 10 รูป ขึ้นนั่งอาสนสงฆ์ นายกรัฐมนตรีจุดธูปเทียนบูชาพระรัตนตรัย เปิดกรวยกระทงดอกไม้ธูปเทียนแพ หน้าพระบรมฉายาลักษณ์พระบาทสมเด็จพระเจ้าอยู่หัว พระสงฆ์ให้ศีล เจริญพระพุทธมนต์ จากนั้น นายกรัฐมนตรีถวายผ้าไตรและเครื่องไทยธรรมแด่พระสงฆ์ พระสงฆ์อนุโมทนา ถวายอดิเรก นายกรัฐมนตรีกรวดน้ํา และกราบนมัสการพระรัตนตรัยหน้าโต๊ะหมู่บูชา พร้อมถวายความเคารพหน้าพระบรมฉายาลักษณ์พระบาทสมเด็จเจ้าอยู่หัว
จากนั้น นายกรัฐมนตรีและภริยา นําผู้ร่วมงาน ร่วมกิจกรรมทําบุญตักบาตรพระสงฆ์และสามเณร จํานวน 69 รูป เป็นอันเสร็จพิธี
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงพาณิชย์ร่วมหารือรัฐมนตรีเศรษฐกิจอาเซียน
วันจันทร์ที่ 6 มีนาคม 2560
รัฐมนตรีว่าการกระทรวงพาณิชย์ร่วมหารือรัฐมนตรีเศรษฐกิจอาเซียน
อาเซียนนัดประชุมรัฐมนตรีเศรษฐกิจอย่างไม่เป็นทางการในเดือนมีนาคม ศกนี้ ที่ประเทศฟิลิปปินส์     มุ่งหารือการดําเนินการที่สําคัญภายใต้แผนงานประชาคมเศรษฐกิจอาเซียน 2025 ที่ต้องดําเนินการในปี 2560
รวมทั้งเร่งผลักดันการเจรจาความตกลงหุ้นส่วนทางเศรษฐกิจระดับภูมิภาค (RCEP) พร้อมหารือร่วมกับสหภาพยุโรปประกาศการหารือในระดับภูมิภาค เพื่อการจัดทํากรอบแนวทางการเจรจาความตกลงการค้าเสรีอาเซียน-สหภาพยุโรป ในระหว่างวันที่ 8-10 มีนาคม 2560 นางอภิรดี ตันตราภรณ์ รัฐมนตรีว่าการกระทรวงพาณิชย์ มีกําหนดนําคณะผู้แทนไทยเข้าร่วมการประชุมรัฐมนตรีเศรษฐกิจอาเซียนอย่างไม่เป็นทางการ (AEM Retreat) ครั้งที่ 23 และการประชุมอื่นๆ ที่เกี่ยวข้อง ที่กรุงมะนิลา ประเทศฟิลิปปินส์การประชุม AEM Retreat ในครั้งนี้จะมีการหารือประเด็นที่สําคัญ ได้แก่ ประเด็นด้านเศรษฐกิจ ที่ฟิลิปปินส์ในฐานะประธานอาเซียนในปี 2560 ให้ความสําคัญ เช่น การออกหนังสือรับรองถิ่นกําเนิดสินค้าด้วยตัวเองของ MSMEs การพัฒนาตัวชี้วัดเพื่อวัดการดําเนินงานด้านการอํานวยความสะดวกทางการค้าของอาเซียน การผลักดันให้ธุรกิจขนาดเล็กและรายย่อยสามารถร่วมอยู่ในห่วงโซ่มูลค่า (value chain) ของบริษัทขนาดใหญ่ และการออกปฏิญญาเกี่ยวกับแนวทางในเรื่องนวัตกรรมของอาเซียน
นอกจากนี้ รัฐมนตรีเศรษฐกิจจะร่วมรับรองแผนงานของอาเซียนในการจัดทําและสร้างความตระหนักรู้ในเรื่องแนวปฏิบัติที่ดีในการออกกฎระเบียบของอาเซียนที่จะใช้ใน 10 ปีต่อจากนี้ ซึ่งแนวทางดังกล่าว จะช่วยสร้างความโปร่งใสในการออกกฎหมายและช่วยส่งเสริมการลงทุนในอาเซียน โดยระหว่างประชุมครั้งนี้ไทยและเวียดนามจะลงนามพิธีสารเพื่อการแก้ไขความตกลงด้านการลงทุนอาเซียน (ACIA) ฉบับที่ 2 หลังจากที่ประเทศสมาชิกอาเซียนอื่นๆ ได้ลงนามไปก่อนหน้านี้แล้ว
นอกจากนี้ ที่ประชุมฯ จะพิจารณาให้แนวทางเพื่อให้ได้ข้อสรุปร่วมกันโดยเร็วในการเจรจาจัดทําความตกลง RCEP หรือความตกลงหุ้นส่วนทางเศรษฐกิจระดับภูมิภาค ซึ่งเป็นความตกลงการค้าเสรีระหว่างอาเซียนกับ 6 ประเทศคู่เจรจา FTA ได้แก่ จีน เกาหลีใต้ ญี่ปุ่น อินเดีย ออสเตรเลียและนิวซีแลนด์ ซึ่งหากการเจรจาความตกลงฯ สําเร็จได้ตามเป้าหมาย ก็จะนําไปสู่ตลาดที่ใหญ่ขึ้นด้วยขนาดประชากรกว่า 3.4 พันล้านคน การเชื่อมโยงเครือข่ายการผลิต การค้าและการลงทุน การปรับประสานกฎว่าด้วยถิ่นกําเนิดสินค้าให้สอดคล้องกัน ซึ่งจะช่วยอํานวยความสะดวกทางการค้าและการลงทุนของภาคเอกชนได้มากกว่าความตกลงฯที่มีอยู่ในปัจจุบัน รวมทั้งจะมีการหารือเพื่อให้แนวทางในการสรุปการเจรจาการค้าเสรีภายใต้กรอบอาเซียน + 1 อาทิ อาเซียน-ฮ่องกง ที่การเจรจามีความคืบหน้าไปมากแล้ว
ในโอกาสนี้ รัฐมนตรีเศรษฐกิจอาเซียนจะพบกับ H.E.Ms. Cecilia Malmström กรรมาธิการการค้าสหภาพยุโรป ในฐานะประเทศคู่เจรจาของอาเซียน เพื่อร่วมรับรองแผนงานด้านการค้าและการลงทุนอาเซียน-สหภาพยุโรป ฉบับใหม่สําหรับปี 2560-2561 ซึ่งจะเป็นการกระชับความสัมพันธ์ทางเศรษฐกิจการค้าผ่านความร่วมมือในด้านต่างๆ ระหว่างอาเซียน-สหภาพยุโรป อีกทั้งจะมีการร่วมประกาศการหารือในระดับภูมิภาค (Region to Region) สําหรับการจัดทํากรอบแนวทางการเจรจาความตกลงการค้าเสรีอาเซียน-สหภาพยุโรป (ASEAN-EU FTA) ที่ได้หยุดชะงักมาแล้วหลายปี
ปัจจุบัน อาเซียนเป็นคู่ค้าอันดับหนึ่งของไทย โดยการค้าของไทยกับอาเซียนในปี 2559 มีมูลค่าประมาณ 9.1 หมื่นล้านเหรียญสหรัฐ หรือประมาณร้อยละ 22 ของการค้าไทยกับทั่วโลก ทั้งนี้ ตลาดส่งออกและแหล่งนําเข้าสําคัญของไทยในอาเซียน ได้แก่ มาเลเซีย สิงคโปร์ อินโดนีเซีย เวียดนาม และฟิลิปปินส์
รัฐบาลไทย-ข่าวทำเนียบรัฐบาล-อนุทิน เผยรัฐบาลทุ่มงบพัฒนาวัคซีนโควิด 19
วันพุธที่ 27 พฤษภาคม 2563
อนุทิน เผยรัฐบาลทุ่มงบพัฒนาวัคซีนโควิด 19
รองนายกรัฐมนตรีและรัฐมนตรีว่าการกระทรวงสาธารณสุข เผยรัฐบาลจัดสรรงบประมาณให้สถาบันวัคซีนแห่งชาติ หาพาร์ทเนอร์ร่วมพัฒนา และค้นคว้าวัคซีนป้องกันโรคโควิด 19 ให้สําเร็จ เพื่อให้ระบบของไทยสมบูรณ์ มีทุกสิ่งที่ต้องการเรื่องโควิด 19 หรือวันสต็อป ชอปปิ้ง
รองนายกรัฐมนตรีและรัฐมนตรีว่าการกระทรวงสาธารณสุข เผยรัฐบาลจัดสรรงบประมาณให้สถาบันวัคซีนแห่งชาติ หาพาร์ทเนอร์ร่วมพัฒนา และค้นคว้าวัคซีนป้องกันโรคโควิด 19 ให้สําเร็จ เพื่อให้ระบบของไทยสมบูรณ์ มีทุกสิ่งที่ต้องการเรื่องโควิด 19 หรือวันสต็อป ชอปปิ้ง
วันนี้ (27 พฤษภาคม 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังดร.แดเนียล เคอร์เทสซ์ ผู้แทนองค์การอนามัยโลกประจําประเทศไทย เข้าพบและเป็นผู้แทนองค์การอนามัยโลก (WHO) มอบรางวัล World No Tobacco Day Awards 2020 เนื่องในวันงดสูบบุหรี่โลกรับมอบรางวัล World No Tobacco Day Awards 2020 ว่า องค์การอนามัยโลกและประเทศไทยเป็นพันธมิตร ซึ่งดร.แดเนียล ให้การสนับสนุนไทยกับองค์การอนามัยโลกในระดับสากล ให้การรับรองระบบสาธารณสุขของประเทศไทย ให้กําลังใจในการต่อสู้โควิด 19 และพูดกับทูตานุทูตประเทศต่าง ๆ ว่าไทยต่อสู้กับโควิด 19 อย่างจริงจัง มีมาตรฐาน ทุ่มเท ประชาชนให้ความร่วมมือ รวมทั้งเป็นผู้ที่ได้พูดกับตนเป็นคนแรกๆ ว่าต้องส่งเสริมเรื่องการเว้นระยะห่างระหว่างบุคคล (Social Distancing) คือสิ่งที่จะทําให้ชนะในการต่อสู้กับโควิด 19 ซึ่งไทยได้ทํา และทุกคนร่วมกันสวมหน้ากาก ล้างมือ ทําให้ผลลัพธ์ของประเทศไทยเป็นที่ประจักษ์ แม้ในการผ่อนปรนระยะที่ 3 ประชาชนทุกคนก็จะต้องทําตัวแบบวิถีชีวิตใหม่ New Normal เพียงแค่นี้โควิดก็ทําอะไรไม่ได้
“รายงานดัชนีความมั่นคงด้านสุขภาพระบุว่า ไทยเป็นอันดับ 6 ของโลก และอันดับ 1 ของเอเชีย จาก 195 ประเทศทั่วโลกนั้น ผมและคนในกระทรวงสาธารณสุข ทุ่มเททํางานเพื่อให้ประเทศเราปลอดภัย ประชาชนปลอดภัย คนไข้มาถึงรักษาหาย ส่วนที่ประเทศไทยได้รับความชื่นชมว่าเป็นสุดยอดความมั่นคงด้านสาธารณสุข เพราะหมอเก่ง พยาบาลเก่ง เจ้าหน้าที่สาธารณสุขเก่ง และประชาชนชาวไทยเก่งที่สุด” นายอนุทินกล่าว
นายอนุทินกล่าวต่อว่า ด้านวัคซีนป้องกันโรคโควิด 19 รัฐบาลได้จัดสรรงบประมาณจํานวนมากให้สถาบันวัคซีนแห่งชาติ หาพาร์ทเนอร์ร่วมกันค้นคว้า และพัฒนาวัคซีนอย่างจริงจัง แม้ประเทศไทยประสบความสําเร็จ ทั้งเรื่องการคัดกรอง เฝ้าระวัง การให้บริการผู้ป่วย การกักตัว เหลือเรื่องเดียวคือวัคซีนเพื่อให้ระบบสาธารณสุขไทยครบถ้วนสมบูรณ์ เมื่อผลิตวัคซีนได้ก็จะเป็นวันสต็อป ชอปปิ้ง มีทุกสิ่งที่ต้องการสําหรับโควิด 19 ในประเทศ อะไรก็ไม่กลัว ซึ่งความทุ่มเทความร่วมมือจากทั้งภาครัฐ เอกชน แพทย์ พยาบาล และประชาชนที่มีน้ําใจซึ่งกันและกัน โดยเฉพาะอย่างยิ่งการสนับสนุนจากฝ่ายบริหารสูงสุดคือท่านนายกรัฐมนตรี ที่ท่านเป็นประธานศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด- 19) ทําให้ในวันนี้ เราสามารถควบคุมสถานการณ์การแพร่ระบาดได้ในระดับที่น่าพอใจ
************************************** 27 พฤษภาคม 2563
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 11 มิถุนายน 2563 [กระทรวงสาธารณสุข]
วันพฤหัสบดีที่ 11 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 11 มิถุนายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 11 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่11 มิถุนายน 2563
วันนี้ (11 มิถุนายน 2563) ที่ศูนย์บริหารสถานการณ์โควิด 19 (ศบค.) กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ ไม่มีผู้ติดเชื้อรายใหม่ มีผู้ป่วยกลับบ้านได้ 6 ราย ยอดผู้ป่วยกลับบ้านสะสม 2,987 ราย หรือคิดเป็นร้อยละ 95.58 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 80 ราย หรือร้อยละ 2.56 ของผู้ป่วยทั้งหมด ไม่มีผู้เสียชีวิต รวมผู้เสียชีวิตสะสม 58 ราย ผู้ป่วยสะสมทั้งสิ้น 3,125 ราย
กระทรวงสาธารณสุขขอความร่วมมือประชาชนยังคงรักษามาตรการสวมหน้ากากอนามัย/ หน้ากากผ้า ล้างมือ เว้นระยะห่าง ต่อเนื่องให้เป็นนิสัยเพื่อป้องกันการติดเชื้อและแพร่ระบาด การสวมเฟซชิลล์ที่ถูกต้องคือต้องสวมหน้ากากอนามัยหรือหน้ากากผ้าร่วมด้วย ซึ่งเหมาะสําหรับบุคลากรทางการแพทย์ และผู้ที่ต้องทํางานพบปะผู้คนในระยะประชิดเป็นเวลานาน เช่น พนักงานบริการ เจ้าหน้าที่ธนาคาร พ่อค้า-แม่ค้า
สําหรับประชาชนทั่วไปการสวมหน้ากากอนามัย/หน้ากากผ้า ล้างมือบ่อย และการเว้นระยะห่างระหว่างผู้อื่น 1-2 เมตร สามารถป้องกันการติดเชื้อและลดการแพร่กระจายของเชื้อโควิด 19 ได้ และควรปฏิบัติให้เป็นพฤติกรรมการป้องกันตนเองตลอดไป ซึ่งผลงานวิจัยของมหาวิทยาลัยเคมบริดจ์ ประเทศอังกฤษ พบว่า ความร่วมมือของประชาชนในการสวมหน้ากากอนามัย/หน้ากากผ้าในที่สาธารณะร่วมกับมาตรการล็อกดาวน์ จะสามารถลดการแพร่เชื้อได้อย่างมีนัยสําคัญ สอดคล้องกับคําแนะนําขององค์การอนามัยโลกเมื่อวันที่ 5 มิถุนายน 2563 ซึ่งแนะนําให้ประชาชนทุกคนสวมหน้ากากอนามัย/หน้ากากผ้า เมื่ออยู่ในที่สาธารณะ
****************************** 11 มิถุนายน 2563
รัฐบาลไทย-ข่าวทำเนียบรัฐบาล-รมต.นร.ออมสินฯ เป็นประธานการประชุมคณะกรรมการข้อมูลข่าวสารของราชการครั้งที่ 2/2560
วันพฤหัสบดีที่ 2 มีนาคม 2560
รมต.นร.ออมสินฯ เป็นประธานการประชุมคณะกรรมการข้อมูลข่าวสารของราชการครั้งที่ 2/2560
รมต.นร.ออมสินฯ เป็นประธานการประชุมคณะกรรมการข้อมูลข่าวสารของราชการครั้งที่ 2/2560
วันนี้ (2 มีนาคม 2560) เวลา 09.30 น. ณ ห้องประชุม 109 ชั้น 1 อาคารสํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานการประชุมคณะกรรมการข้อมูลข่าวสารของราชการ ครั้งที่ 2/2560 ซึ่งสรุปสาระสําคัญ ดังนี้
ที่ประชุมรับทราบการรายงานผลการเสวนา เรื่อง ร่างพระราชบัญญัติข้อมูลข่าวสารสาธารณะ พ.ศ. .... : กลไกสําคัญในการตอบโจทย์การปฏิรูปภาครัฐ มุ่งสู่ Thailand 4.0 ซึ่งเจตนารมณ์ของรัฐธรรมนูญฉบับชั่วคราวผ่านการลงประชามติ ได้บัญญัติรับรองสิทธิของประชาชนในการรับรู้ข้อมูลข่าวสารสาธารณะและยังกําหนดให้ประชาชนต้องเข้ามามีส่วนร่วมในการตรวจสอบข้อมูลของภาครัฐให้มากขึ้น รวมถึงการปรับเปลี่ยนให้เข้ากับยุคสมัย โดยนําเทคโนโลยีและระบบสารสนเทศเข้ามาปรับใช้ให้สอดคล้องกับการเข้าสู่ยุค Thailand 4.0 ตามนโยบายของรัฐบาล
จากนั้น ที่ประชุมได้พิจารณาและมีมติเห็นชอบการคัดเลือกผู้ทรงคุณวุฒิสาขาต่าง ๆ เพื่อแต่งตั้งเป็นคณะกรรมการวินิจฉัยการเปิดเผยข้อมูลข่าวสารเพิ่มเติมในสาขาการแพทย์และสาธารณสุข สาขาต่างประเทศและความมั่นคงของประเทศ สาขาวิทยาศาสตร์ เทคโนโลยี อุตสาหกรรม และการเกษตร สาขาเศรษฐกิจและการคลังของประเทศ และสาขาสังคม การบริหารราชการแผ่นดิน และการบังคับใช้กฎหมาย ทั้งนี้ คณะกรรมการวินิจฉัยฯ ในแต่ละสาขาดังกล่าว เห็นควรมีคณะกรรมการที่มีความรู้ความสามารถและเชี่ยวชาญด้านกฎหมายปกครองหรือกฎหมายมหาชนอย่างน้อย 2 คน อยู่ร่วมในคณะกรรมการทุกสาขาเหล่านั้นด้วย
พร้อมกันนี้ ที่ประชุมได้พิจารณาและมีมติเห็นชอบการเกณฑ์การประเมินศูนย์ข้อมูลข่าวสารของราชการ และรวมถึงมีมติเห็นชอบร่างประกาศคณะกรรมการข้อมูลข่าวสารของราชการ เรื่อง กําหนดให้ข้อมูลข่าวสารเกี่ยวกับที่สาธารณประโยชน์เป็นข้อมูลข่าวสารที่ต้องจัดไว้ให้ประชาชนตรวจดูได้ตามมาตรา 9 วรรคหนึ่ง (8) แห่งพระราชบัญญัติข้อมูลข่าวสารของราชการ พ.ศ. 2540 ด้วย
********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ธ.ก.ส. ปรับลดดอกเบี้ยเงินกู้และเงินฝาก มีผล 1 เมษายน นี้
วันเสาร์ที่ 28 มีนาคม 2563
ธ.ก.ส. ปรับลดดอกเบี้ยเงินกู้และเงินฝาก มีผล 1 เมษายน นี้
ธ.ก.ส. ประกาศปรับลดอัตราดอกเบี้ยเงินกู้ให้สอดคล้องกับทิศทางอัตราดอกเบี้ยนโยบายและบรรเทาความเดือดร้อนให้แก่ลูกค้าของธนาคารที่ได้รับผลกระทบจากการแพร่ระบาดของไวรัสCOVID-19 และภัยแล้ง
ธ.ก.ส. ประกาศปรับลดอัตราดอกเบี้ยเงินกู้ให้สอดคล้องกับทิศทางอัตราดอกเบี้ยนโยบายและบรรเทาความเดือดร้อนให้แก่ลูกค้าของธนาคารที่ได้รับผลกระทบจากการแพร่ระบาดของไวรัสCOVID-19 และภัยแล้ง โดยปรับลด MRR ลงร้อยละ 0.125 ต่อปี พร้อมทั้งปรับลดอัตราดอกเบี้ยเงินฝากให้สอดคล้องกับตลาดที่ ร้อยละ 0.05 - 0.35ต่อปี โดยมีผลตั้งแต่ 1 เมษายน 2563 เป็นต้นไป
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า เพื่อตอบสนองทิศทางอัตราดอกเบี้ยนโยบาย และบรรเทาความเดือดร้อนให้กับลูกค้าของธนาคารที่ได้รับผลกระทบ
จากการแพร่ระบาดของไวรัสCOVID-19 และภัยแล้ง ธ.ก.ส. ปรับลดอัตราดอกเบี้ยเงินกู้ อัตราดอกเบี้ยสินเชื่อสําหรับเกษตรกรลูกค้ารายย่อยและบุคคลทั่วไป MRR จากเดิมที่ร้อยละ 6.750 ต่อปี ลดลงร้อยละ 0.125 เหลือร้อยละ 6.625ต่อปี
ด้านอัตราดอกเบี้ยเงินฝาก ธ.ก.ส. ปรับลดเฉพาะอัตราดอกเบี้ยเงินฝากออมทรัพย์พิเศษ และเงินฝากประจํา สําหรับบุคคล นิติบุคคล ราชการและรัฐวิสาหกิจ ลดลงร้อยละ 0.05-0.35ต่อปี ทั้งนี้เป็นไปตามประกาศของธนาคาร